NaiveNeuron/SloPal huggingface dataset:
Remišová, Veronika, poslankyňa NR SR (2016-09-23):
Ďakujem veľmi pekne mojim dvom kolegom. Poznámka pána Kaliňáka nebola ani faktická, ani k veci, ani taká, aká mala byť, takže tá ani nestojí za reč. Takže ďakujem vám veľmi pekne a ja pevne verím, že koaliční poslanci si vstúpia do svedomia a konečne tu začnú zavádzať novú politickú kultúru, po ktorej všetci voláme a ktorej takým symbolom sa stal Daniel Lipšic. Ďakujem. (Potlesk.)
Raši, Richard, podpredseda vlády SR pre investície a informatizáciu (2019-03-28):
Ďakujem, ctený pán zostávajúci podpredseda parlamentu, dovoľte mi, teda aby som ozrejmil, čo sa udialo v rámci debyrokratizácie a čo sa diať bude. Prvý antibyrokratický zákon je účinný, je účinný od 1. 9. a teda na úrady sa už nemusia nosiť výpisy z obchodného registra, výpisy zo živnostenského registra, z katastra nehnuteľností a z katastrálnej mapy (zaznievanie gongu) a od 1. 1 ani z registra trestov. Pokračujeme v týchto aktivitách ďalej, skončilo sa medzirezortné pripomienkové konanie k novele tohto zákona, tzv. druhému antibyrokratickému balíčku, ktorá má odstrániť ďalšie potvrdenia a výpisy, ide najmä o potvrdenie... (Ruch v sále a prerušenie vystúpenia predsedajúcim.)
Ježík, Jozef, poslanec NR SR (2014-06-25):
Ďakujem pekne. Týmto sme vyčerpali všetky body z informácie a môžeme hlasovať o pozmeňujúcich návrhoch. Prvý pozmeňujúci návrh som dával ja a ide o body 1 až 25, o ktorých dávam hlasovať spoločne. Môžeme hlasovať.
P. Hrušovský, podpredseda NR SR: (2002-08-19):
(Hlasovanie.) 103 prítomných, 78 za, 1 proti, 19 sa zdržalo, 5 nehlasovalo. Konštatujem, že Národná rada po opätovnom prerokovaní vrátený zákon pánom prezidentom schválila. Teraz prosím pána poslanca Budaja, aby ako poverený spravodajca výborom pre kultúru a médiá uvádzal hlasovanie k vrátenému zákonu o audiovizuálnom fonde a o zmene a doplnení niektorých zákonov . Pán poslanec Budaj!
Žitňanská, Jana, poslankyňa NR SR (2020-04-01):
Ďakujem veľmi pekne. Vážený pán predsedajúci, vážený pán minister, ctené kolegyne, kolegovia, predseda Národnej rady Slovenskej republiky rozhodnutím č. 29 z 1. apríla 2020 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony, tlač 35, na prerokovanie ihneď Výboru Národnej rady Slovenskej republiky pre sociálne veci s tým, že o výsledku prerokovania uvedeného návrhu vlády bude informovať Národnú radu Slovenskej republiky. Výbor pre sociálne veci predložený návrh vlády na skrátené legislatívne konanie prerokoval na svojej 4. schôdzi a uznesením č. 7 z 
1. apríla 2020 odporúča Národnej rade Slovenskej republiky schváliť návrh vlády na skrátené legislatívne konanie o predmetnom vládnom návrhu zákona s tým, že prvé, druhé a tretie čítanie sa uskutoční na 4. schôdzi Národnej rady Slovenskej republiky. Pán predsedajúci, skončila som. Prosím, otvorte rozpravu.
Blaha, Ľuboš, podpredseda NR SR (2024-01-17):
Na faktické poznámky bude reagovať pán poslane Igor Matovič, nech sa páči.
Gašparovič, Štefan , poslanec NR SR (2012-11-07):
Pán predseda, prosím, dajte hlasovať o tom, že Národná rada prideľuje predložený návrh zákona na prerokovanie ústavnoprávnemu výboru; výboru pre vzdelávanie, vedu, mládež a šport; výboru pre ľudské práva a národnostné menšiny a výboru pre kultúru a médiá. Ďalej, aby za gestorský výbor určila výbor pre kultúru a médiá, že určené výbory prerokujú návrh zákona do 30 dní a gestorský výbor do 32 dní od jeho prerokovania návrhu zákona v prvom čítaní.
Hort, Milan, podpredseda NR SR (2010-08-11):
Príjemné popoludnie vinšujem všetkým. Budeme pokračovať v rokovaní 4. schôdze Národnej rady. Prosím teraz povereného overovateľa pána Józsefa Nagya, aby oznámil výsledok tajného hlasovania. Nech sa páči, pán poslanec. Po vyhlásení výsledku budeme pokračovať v prerokovávanom bode faktickými poznámkami, ktoré neodzneli. Nech sa páči.
I. Mikloš, podpredseda vlády a minister financií SR: (2005-09-22):
Vážený pán podpredseda, vážené panie poslankyne, vážení páni poslanci, predmetom návrhu novely zákona o štátnom dlhu a štátnych zárukách je upresnenie niektorých ustanovení upravujúcich správu štátneho dlhu a správu štátnych záruk. V súvislosti s činnosťou Agentúry pre riadenie dlhu a likvidity pri vykonávaní finančných operácií na domácom finančnom trhu a na zahraničných trhoch, prijímaním úverov, vydávaním štátnych cenných papierov a inými činnosťami súvisiacimi s riadením rizík štátneho dlhu je potrebné zmeniť niektoré ustanovenia a formulácie zákona z dôvodov zvýšenia transparentnosti a zrozumiteľnosti pri jeho uplatňovaní a kontrole jeho dodržiavania v praxi a tiež kvôli zabezpečeniu efektívnosti správy štátneho dlhu. Zásadnou a najdôležitejšou zmenou v navrhovanej úprave je nový proces schvaľovania štátnych záruk tak, že navrhované projekty a rozsah štátnych záruk musia byť súčasťou zákona o štátnom rozpočte na príslušný rok a následne budú žiadosti o poskytnutie štátnych záruk schvaľované vládou Slovenskej republiky. Navrhovaná zmena v schvaľovaní štátnych záruk predstavuje priblíženie k právnej praxi štátov s vyspelou ekonomikou a znamená sprísnenie režimu prideľovania štátnych záruk. Z dôvodu zosúladenia zákona s predpismi Európskej únie v oblasti štátnej pomoci sa navrhuje vypustenie definície okruhov, pre ktoré je možné poskytnúť záruku. Ďalším sprísnením schvaľovania štátnych záruk sa očakáva pokračovanie trendu zníženia ich rozsahu, a tým aj pozitívny vplyv na znižovanie štátneho dlhu. Ďakujem pekne za pozornosť.
Krnáč, Kamil, poslanec NR SR (2011-05-20):
Ďakujem kolegovi Poliačikovi za príspevok do rozpravy. Chcel by som ho len doplniť v jednom, čo sa týka mačiek a ich teritoriálnosti. Toto je problém, s ktorým sa potýkajú napríklad aj tí, ktorí majú záujem vyriešiť problém túlavých mačiek v mestách. Zásadný problém a nepochopenie toho, ako mačky fungujú, a tým, že ich teritoriálne správanie je také, aké je, je v tom, že ak mačku odstránite z daného teritória, tak tam príde iná mačka. Mačky majú veľmi silnú populačnú explóziu, pokiaľ majú priestor na to, aby si získali svoje vlastné územia. Pokiaľ je tam pretlak mačiek, to znamená, že už majú obsadené tie svoje územia, tak automaticky tá populácia sa sama reguluje. To znamená, že nie je možné, aby došlo k premnoženiu. Na rozdiel od psov mačky nelovia v skupinách, nelovia v svorkách, nedokážu sa združovať do svoriek tak, aby vznikali nejaké obrovské, ja neviem, množiny týchto mačiek, ktoré by naraz lovili alebo hnali zver, alebo niečo podobné. To znamená, že jediné, čo odstrelom mačiek dosiahnete, je, ich budete musieť odstreľovať stále viac a viac a stále nové a nové budú pribúdať. Žiaľbohu, tak to je a toto nepochopenie spôsobuje, prečo vlastne ten zákon bol postavený na hlavu. Ďakujem.
Bugár, Béla, podpredseda NR SR (2019-01-30):
Toto je tlač 1183.
Paška, Pavol, predseda NR SR (2013-05-22):
(Hlasovanie.) 147 prítomných, 81 za, 45 proti, 20 sa zdržalo, 1 nehlasoval. Aj tento bod sme schválili.
Žitňanská, Lucia, ministerka spravodlivosti SR (2010-08-11):
Ďakujem pekne. Naozaj jednou vetou. Ale, pán poslanec Číž, vláda nepredložila tento návrh s návrhom na skrátené legislatívne konanie.
Grendel, Gábor, podpredseda NR SR (2020-10-20):
Pán poslanec Blanár, s faktickou poznámkou.
M. Sabolová, poslankyňa: (2008-07-01):
Na druhej strane chcem ale kolegovi Novotnému povedať, že už dnes pri hlasovaní je len jedna možnosť, pokiaľ nevystúpi ešte pani predkladateľka a nedá pozmeňujúci návrh. Už môžeme len rozhodnúť o tom, ak bod 4 spoločnej správy schválime, že sa počet námestníkov zo zákona vypustí. Ináč by musela dať ešte pozmeňujúci návrh. Ja chcem len povedať, že zo žiadneho vystúpenia predkladateľov ani v parlamente, ani v prvom čítaní, ani vo výbore som ale nepočula potrebný dôvod na to, aby sme túto novelu v parlamente prijali. Je malá, je bezpredmetná, je nevýznamná, ale nikto nepovedal hlavný dôvod, prečo je potrebná. A tretia vec, ešte posledná poznámka, ak mám chvíľu čas. Pani poslankyňa Smolková, vy sa tu najviac bijete za tento návrh, lebo ste aj mestská poslankyňa, starostka. Ste celkom dnes významná osoba v meste Košice. A chcem vám povedať takú jednu poznámku, ak by ste vy mali... (Vystúpenie prerušené predsedajúcim.)
Cmorej, Peter, poslanec NR SR (2023-06-27):
Ďakujem pekne za slovo. Ja som, žiaľ, zmeškal rokovanie o tomto zákone v prvom čítaní, by som sa to už spýtal aj tam a teda neviem, či tu je nejaký PN, ale ja som nezachytil, že teda či nejaký je, alebo nie je, ale rád by som sa spýtal navrhovateľov, aký problém rieši tento zákon, lebo to som akosi nepostrehol. Ako bolo povedané, tak už dnes je možné, teda zákon hovorí, že spotrebiteľ, ten, kto má úver, môže splatiť 20 % z toho úveru ročne, teda po roku, takže keď chce niekto rýchlo splatiť svoj úver, ktorý má na 30 rokov, teoreticky to môže urobiť, za 5 rokov sa toho úveru môže úplneže bez problémov zbaviť, ešte pri výročí fixácie má možnosť ten úver splatiť vždy bez poplatku celý. Taktiež možnosť splatiť aj väčšiu časť úveru zákon bankám nezakazuje a je na Slovensku banka, ktorá umožňuje kedykoľvek splatiť úver bez poplatku, áno, je taká banka a taktiež tá druhá vec, ktorú tam dávate, že neviem presne, ako to máte naformulované, že je možné dať aj vyššiu splátku, ako je tá fixná splátka, taktiež je banka, ktorá to umožňuje, dokonca si na tom robia marketing a nič nebráni ostatným bankám, aby to tiež poskytovali. Takže toto by ma zaujímalo, že aký teda konkrétny problém sa snažíte týmto úverom vyriešiť, lebo ja teda neevidujem, a to som na tomto trhu, aj teda pri sprostredkovaní úverov strávil 15 rokov, neevidujem, že by teraz nejaké zástupy ľudí sa sťažovali, že banky neumožňujú splácať ich úver dostatočne rýchlo alebo dávať dostatočne veľkú splátku mimoriadnu bez poplatku. Ja tu takéto ani niečo neevidujem, ale vidím, že ak tento zákon prejde, tak tie banky budú musieť tie svoje úverové zmluvy prerobiť jednoznačne vyvoláte náklady na strane tých bánk. A ja nemám taký pocit, že existuje naozaj nejaká potreba zasahovať v tomto prípade do voľnosti zmluvných vzťahov a prikazovať bankám, že musia všetci písať modrým perom a musia mať všetci minimálne 30 %, lebo nevidím, že by sme riešili nejaký existujúci problém. Ale skúste ma, prosím vás, vyviesť z omylu a vysvetliť mi, že čo je za návrhom tohto zákona. Ďakujem.
Bugár, Béla, podpredseda NR SR (2018-05-22):
Prezentujeme sa a hlasujme. (Hlasovanie.) Prítomných 131, za 57, proti 65, zdržalo sa 8 poslancov, 1 nehlasoval. Konštatujem, že návrh sme neschválili. Teraz prosím pána poslanca Hegera, aby uviedol hlasovanie o návrhu uznesenia k správe o plnení úloh Vojenského spravodajstva za rok 2017. (Hlasovanie o návrhu uznesenia k správe o plnení úloh Vojenského spravodajstva za rok 2017 .)
Pčolinský, Peter, podpredseda NR SR (2023-03-30):
Pán kolega na balkóne. Môžte aj posunkovo.
P. Hrušovský, predseda NR SR: (2003-10-29):
Otváram šiesty rokovací deň 18. schôdze Národnej rady. Budeme pokračovať v rokovaní podľa schváleného programu tým, že prvým bodom programu je návrh na voľbu podpredsedu Národnej rady Slovenskej republiky. Ešte predtým, ako pristúpime k prerokúvaniu jednotlivých bodov, vás chcem informovať, že o ospravedlnenie svojej neúčasti na dnešnom rokovacom dni (ruch v sále) – prosím o pokoj, páni poslanci, v rokovacej sále, páni poslanci – písomne požiadali podpredseda Národnej rady pán Veteška a poslanci Eva Antošová, Jozef Brhel, Robert Fico, Ján Jasovský, Renáta Zmajkovičová. Na zahraničnej pracovnej ceste je poslankyňa Irena Belohorská. Budeme pokračovať najskôr, tak ako som uviedol, prvým bodom šiesteho dňa rokovania 18. schôdze – návrhom na voľbu podpredsedu Národnej rady a potom prerokúvaním troch vrátených zákonov pánom prezidentom Slovenskej republiky. Pristúpime teraz k prvému bodu, ktorým je návrh na voľbu podpredsedu Národnej rady Slovenskej republiky . Návrh ste dostali ako tlač 406. Panie poslankyne, páni poslanci, podľa doterajších zvyklostí pri voľbe funkcionárov Národnej rady sme vždy postupovali tak, že na základe politických dohôd boli stanovené jednotlivé funkcie pre jednotlivé politické strany. Tak to bolo aj na začiatku tohto volebného obdobia, kde jedno miesto podpredsedu Národnej rady podľa dohody bolo pridelené strane ANO. Keďže doterajší podpredseda pán Rusko sa ujal inej ústavnej funkcie a mandát poslanca Národnej rady mu spočíva, táto politická strana na post podpredsedu Národnej rady navrhuje Národnej rade Slovenskej republiky, aby bol zvolený pán poslanec Ľubomír Lintner. Tak ako som uviedol, návrh ste dostali pod tlačou 406. Podľa Ústavy Slovenskej republiky sa voľba podpredsedu Národnej rady vykoná tajným hlasovaním. Poprosím teraz overovateľov Národnej rady Slovenskej republiky, aby sa ujali svojej funkcie, a chcem poslancov informovať, že pre platnú voľbu je dôležité aj to, aby bol správne upravený hlasovací lístok tak, že každý poslanec musí upraviť hlasovací lístok tak, že svoju vôľu prejaví vyznačením na hlasovacom lístku. Panie poslankyne, páni poslanci, pristúpime k tajnému hlasovaniu. Prosím, aby ako prví hlasovali najskôr overovatelia a potom postupne páni poslanci. (Akt tajného hlasovania.)
Viskupič, Marián, poslanec NR SR (2020-09-22):
Kolegynka, kolegovia a členovia výboru pre financie a rozpočet, prosím, plynule sa presuňme. Rokovanie začína teraz o 12.00 hod. Ďakujem pekne.
Pfundtner, Edita, poslankyňa NR SR (2018-06-25):
Ako som už spomínala, v rozprave bol podaný pozmeňujúci návrh pánov poslancov Petra Antala a Tibora Bastrnáka. A teraz pristúpime k hlasovaniu o pozmeňujúcom návrhu z rozpravy. Vážený pán predsedajúci, dajte, prosím, o tom hlasovať.
Kvorka, Ján, poslanec NR SR (2016-10-11):
Ďakujem za slovo, pán predsedajúci. Vážené pani poslankyne, vážení páni poslanci, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona (tlač 233). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady pre pôdohospodárstvo a životné prostredie a Výbor Národnej rady pre zdravotníctvo. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predseda, prosím, otvorte všeobecnú rozpravu.
Svrček, Miloš, poslanec NR SR (2021-09-21):
Ďakujem za slovo, pán predsedajúci. Návrh zákona, ktorým sa mení a dopĺňa zákon č. 143/1998 Z. z. o civilnom letectve (tzv. letecký zákon) predkladáme ako skupina poslancov Národnej rady. Návrh zákona reaguje na potreby aplikačnej praxe, reaguje na potreby aplikačnej praxe v oblasti vykonávania výcviku leteckého personálu lietajúcich športových zariadení. Lietajúcim športovým zariadením je lietadlo osobitnej kategórie určené na letecký šport a rekreačné lietanie, na ktorého výstavbu, stavbu a prevádzku sa vzťahujú osobitné podmienky určené Dopravným úradom v súlade so zákonom č. 143/1998 Z. z. Dopravný úrad poveril právnické osoby v súlade s § 19 ods. 4 a § 48 ods. 3 zákona č. 143/1998 Z. z. dozorom nad stavbou a overovaním spôsobilosti lietajúcich športových zariadení podľa určených technických podmienok a postupov a ich evidenciou, ako aj overovaním odbornej spôsobilosti a vydávaním preukazov odbornej spôsobilosti leteckému personálu lietajúcich športových zariadení a iných lietadiel určených výhradne na športové účely. Doterajšia dlhoročná činnosť poverených právnických osôb vo vzťahu k lietajúcim športovým zariadeniam a členom leteckého personálu lietajúcich športových zariadení sa z pohľadu dosiahnutia a zachovania vysokej úrovne bezpečnosti leteckej prevádzky lietajúcich športových zariadení osvedčila a ukazuje sa ako porovnateľná s ostatnými druhmi prevádzky všeobecného letectva. Navrhovaná právna úprava teda bude oprávňovať Dopravný úrad k týmto osobám, vo vzťahu k členom leteckého personálu lietajúcich športových zariadení okrem overovania odbornej spôsobilosti členov tohto leteckého personálu a vydávania preukazov odbornej spôsobilosti členov leteckého personálu lietajúcich športových zariadení povoliť aj vykonávanie výcviku členov leteckého personálu týchto zariadení. Prijatie navrhovaného zákona nemá žiadne predpokladané vplyvy na rozpočet verejnej správy, vplyvy na podnikateľské prostredie ani na životné prostredie. Za mňa toľko, ďakujem pekne zatiaľ.
Šefčík, Marek, poslanec NR SR (2023-02-03):
Ďakujem. Nemôžem reagovať na kolegu... (Prerušenie vystúpenia predsedajúcim.)
Blanár, Juraj, poslanec NR SR (2012-08-02):
Pán poslanec, slová, ktoré ste používali, sú naozaj veľmi silné a, bohužiaľ, ničím nepodložené, skôr takou snahou o manipuláciu faktov, ktorá je absolútne nepresná. Povedali ste, že 500 eur, každý, kto je v druhom pilieri, bude ukrátený o dôchodok, to je číslo, ktoré ste uviedli. Ale podľa tejto logiky v podstate všetci tí, ktorí nevstúpili do druhého piliera, sú takisto okradnutí. Čo je absolútny nezmysel. Pretože o finančné prostriedky, ktoré sú v druhom pilieri, žiaden z tých, čo sú tam, neprídu. A hovoriť o tom, že Fico je zlodej dôchodkov, je rovnako silné slovo, pretože vy veľmi dobre viete, že všetky dôchodky sa budú vyplácať. Každý, kto má nárok na dôchodok, bude dostávať tento dôchodok, či už je v prvom pilieri iba, alebo je v kombinovanom prvom a druhom pilieri, iba sa zmení pomer. Pretože dnešná situácia je taká, že do prvého piliera si vláda musí požičiavať finančné prostriedky, aby ich mohla naplniť, s úrokovou sadzbou asi 5 %, ale v druhom pilieri, kde si odvedú do svojich vrecák súkromné správcovské spoločnosti 25 mil. ročne, vedia zhodnotiť iba 1,5 %. Toto je zlodejstvo, ktoré ste nastavili vy vo vašom druhom pilieri.
Paška, Pavol, predseda NR SR (2013-03-26):
Hlasujeme. (Hlasovanie.) 133 prítomných, 36 za, 84 proti, 13 sa zdržalo. Návrh sme neschválili.
Gy. Juhász, poslanec: (2008-02-06):
Ďalším z cieľov, ktoré je v predloženom návrhu, bola tiež konkurenciaschopnosť a trvalá udržateľnosť pôdohospodárstva a potravinárstva, ako aj stabilita podnikania a podpora konkurencieschopnosti poľnohospodárskych a potravinárskych podnikov. Čo ale naozaj viedlo vládu k predloženiu tohto návrhu? Ak si pozrieme ukazovatele inflácie na Slovensku, tak medziročný rast spotrebiteľských cien pre potraviny a nealkoholické nápoje v novembri bol na úrovni 7,1 %, v decembri na úrovni 7,7 %. Ale ak sa pozrieme na medziročné zvýšenie cien pri obilninách, tak je to na úrovni 57 %. Samozrejme, takýto nárast je v protiklade so sociálnym programom vlády a ohrozuje konvergenčné kritériá. Bolo treba konať a nájsť, kto to spôsobil. Riešenie sa našlo. Spôsobili to obchodné reťazce a ich marže. Nebudem opakovať slová pána premiéra, akými slovami častoval tieto reťazce, a tým podnietil aj vypracovanie tohto návrhu zákona. Na tento zákon môžeme hľadieť z rôznych uhlov pohľadu. Ak sa na to pozrieme z pohľadu dodávateľa do týchto reťazcov, tak niektoré paragrafy by sa nám aj mohli zdať výhodné pre nich. Z pohľadu odberateľov tovaru sú zasa tieto paragrafy neprijateľné. Vzťahy medzi obchodnými partnermi bývajú obvykle riešené, ako to už aj včera zaznelo tu v rozprave, v predpisoch o ochrane hospodárskej súťaže, ktoré platia aj na Slovensku. Predsedníčka Protimonopolného úradu sa na túto tému vyjadrila takto: „Ide o to, že istá regulácia cien môže spôsobiť zníženie konkurencie, ale aj o to, že obchodné reťazce by začali viac tovaru dovážať zo zahraničia.“ Ďalší odborníci varujú, že tento zákon, ktorý pripravil rezort hospodárstva, môže spôsobiť aj zvýšenie cien, čo by bolo v neprospech spotrebiteľa. Čiže, ak sa na to pozrieme z pohľadu občana, ktorý nakupuje v týchto obchodoch, tak pre neho je tento zákon nepochopiteľný. Napríklad aj z toho hľadiska, že obmedzuje výpredaje a akčné ceny v obchodoch. Čo sa týka kontroly dodržiavania tohto zákona, tak dohľad nad dodržiavaním zákona bude vykonávať rezort pôdohospodárstva v obchodných vzťahoch, ktorých predmetom je kúpa alebo predaj potravinárskych výrobkov. V prípade nepotravinových výrobkov to bude rezort hospodárstva. Musím tu ale podotknúť, že od januára od podpisu deklarácie a spoločenskej zhody zaviesť a používať euro má vláda nového spojenca, lebo Konfederácia odborových zväzov sa zaviazala, že bude poskytovať kontrolným orgánom štátu a kontrolným mechanizmom mimovládneho sektora všetky informácie z oblasti obchodu a služieb poukazujúcich na zneužívanie prechodu na euro a na neodôvodnené zvyšovanie cien. Čiže obchodníci budú už pod trojnásobnou kontrolou. Dúfam, že to bude postačujúce. Celkovo hodnotím návrh zákona ako zbytočný a podľa môjho názoru neprinesie očakávaný efekt, preto tento návrh zákona nepodporím. Ďakujem za pozornosť.
Zelník, Štefan, poslanec NR SR (2017-10-10):
Ďakujem pekne za slovo. Ja vítam tento pozmeňovací návrh, pretože je pravda, že ľudia, ktorí darujú tú vzácnu tekutinu krv a urobia to opakovane pre záchranu života, si zaslúžia naše ocenenie a myslím si, že aj v rámci tej miery solidarity, že všetci prispievame do zdravotného poistenia finančné prostriedky, ale títo poskytujú niečo, niečo ešte viac, a teda mala by ich spoločnosť a my všetci mali by sme ich jednak odmeniť a jednak aj za to im poďakovať. A preto aj my za Slovenskú národnú stranu, ak nebudú iné prekážky, ja neviem, v nejakom preukazovaní týchto potvrdení o tom, či niekto je držiteľom, alebo nie je držiteľom, aby sa to nezneužívalo, tento návrh podporíme. Ďakujem.
Mazurek, Milan, poslanec NR SR (2019-06-19):
Ale budem sa držať témy, tak ako doteraz som sa držal témy, pán Danko a som rád, že vám vystúpol estrogén a teraz to takto všetci môžu vidieť. Navrhujete, alebo hovoríte o tom, že do 30. júna budú slovenskí vojaci pôsobiť v rámci tejto predsunutej prítomnosti, aby odstrašili tú zlú Ruskú federáciu tam naspäť za svoje hranice, ktorí nás tu chcú všetkých obsadiť, zotročiť, podmaniť si nás a podobné ďalšie veci, ktoré ale priamo nenapíšete, ale mnohí z vás koaličných poslancov si to myslia a prezentujú to tu jedna radosť, ale na druhej strane sa chodíte, ako som spomínal, tam klaňať a snažíte sa hrať na nejakých priateľov a slovanskú vzájomnosť. Toto jednoducho nechápem. A práve keď na toto tu poukazujem, myslím, že plénum Národnej rady, kde tu vedieme politický zápas, je to ideálne miesto, kde na takéto témy a takéto fakty musíme poukazovať, tak sa tu idete jednoducho z toho zrútiť. Píšte tam, ešte aby som dodal, všetky tie perly, ktoré tam uvádzate, že účelom je preukázanie pripravenosti členských štátov reagovať na prípadné bezpečnostné hrozby v súlade s článkom 5 Severoatlantickej zmluvy. Ale zase neuvádzate, aké hrozby. Akým hrozbám Slovensko čelí, akým hrozbám čelí Lotyšsko, akým hrozbám čelí Poľsko? Jednoducho komu záleží na tom, aby boli tieto štáty napadnuté? Pretože kto nie je slepý, kto vidí, chápe, že Ruská federácia, a to si musíme objektívne priznať, je v súčasnosti v geopolitickom, z geopolitického hľadiska v jasnej, fatálnej defenzíve. Je v defenzíve. NATO sa neustále rozširuje na východ, sťahuje sa čoraz bližšie k ruským hraniciam, posiela cudzích vojakov, ktorí tu nemajú čo robiť, priamo na hranice Ruskej federácie. Snaží sa vybudovať silný konfrontačný tón, ktorý následne môže priniesť celej Európe vojnu, ktorú si snáď neželá nikto z nás, ale vy napriek tomu podporujete tieto šialenstvá. Ja tomu úprimne nerozumiem. Nerozumiem tomu a vidím, z politického hľadiska by mi to možno mohlo vyhovovať, že vaša strana dostáva jednoducho jednu porážku za druhou vďaka práve takejto vlastizradnej politike, práve politike, ktorá na jednej strane niečo hovoríte a na druhej strane niečo robíte, niečo deklarujete a niečo úplne iné konáte, ale na strane záujmov Slovenskej republiky, záujmov slovenských občanov a toho, ako tieto vaše aktivity, tieto vaše činy ovplyvnia životy Slovákov, jednoducho, musím skonštatovať, že sa jedná o čistú tragédiu. To znamená, mrzí ma, že tento prejav bol vedený v štýle, akým bol. Mrzí ma správanie sa predsedu Národnej rady Slovenskej republiky a verím tomu, že po ďalších parlamentných voľbách už budete tam, kam si zaslúžite ísť, a to znamená mimoparlamentná strana. Ďakujem pekne.
J. Budaj, poslanec: (2002-03-20):
Gestorský výbor odporúča zo spoločnej správy najprv hlasovať o bodoch 1 až 5 a tieto schváliť. Prosím, dajte hlasovať. I. Presperín, podpredseda NR SR: Prosím, hlasujeme o predloženom návrhu pána poslanca Budaja. Hlasujte. Hlasujeme o bodoch zo spoločnej správy s odporúčaním pána poslanca a výboru schváliť uvedené body. (Hlasovanie.) Prítomných 105, za 101, proti nikto, zdržal sa 1, nehlasovali 3. Konštatujem, že tento návrh, ktorý predložil pán poslanec Budaj, bol schválený, prosím. Pristúpime k tretiemu čítaniu o tomto návrhu zákona. Otváram rozpravu v rámci tretieho čítania. Pýtam sa, či niekto z poslancov chce podať návrhy podľa § 85 zákona o rokovacom poriadku. Konštatujem, že nie. Vyhlasujem rozpravu za skončenú. Keďže v rámci tohto čítania neboli podané žiadne návrhy podľa § 86 zákona o rokovacom poriadku, pristúpime k hlasovaniu o návrhu zákona ako o celku. Hlasujeme, prosím, o návrhu zákona ako o celku. Hlasujte. (Hlasovanie.) 105 prítomných, 100 za, 1 proti, 2 sa zdržali, 2 nehlasovali. Konštatujem, vážení páni poslanci a panie poslankyne, že sme schválili návrh poslancov Národnej rady Slovenskej republiky Kataríny Tóthovej a Dušana Jarjabka na vydanie zákona, ktorým sa mení a dopĺňa zákon č. 308/2000 Z. z. o vysielaní a retransmisii. Ďakujem pekne pánu poslancovi Budajovi.
M. Číž, podpredseda NR SR: (2010-02-10):
Takže ak dovolíte, kolegyne, kolegovia, definitívne uzatváram rozpravu. So záverečným slovom vystúpi spravodajca pán poslanec Petrák. Má slovo.
Grendel, Gábor, poslanec NR SR (2023-12-14):
Ďakujem pekne za slovo, pán predsedajúci. Chcem vám dať za pravdu. Mne sa tiež zdalo, že prednes pána poslanca Galka nebol úplne presný podľa návrhu jeho, teda podľa toho pozmeňujúceho návrhu, a tiež sa prihováram za to, že by mal znovu prečítať tento pozmeňujúci návrh. Máte pravdu, pán predsedajúci.
Kollár, Boris, predseda NR SR (2022-02-23):
Na faktické, evidujem šesť, sedem, sedem poslancov, pravdepodobne bude reagovať na konci aj pán predseda. Nie? Ale už ich nedám, lebo je dvanásť hodín. Vyhlasujem prestávku do štrnástej, potom budeme pokračovať. Teraz budú výbory a hlasovanie bude o sedemnástej. (Prerušenie rokovania o 12.00 hodine.) (Pokračovanie rokovania o 14.00 hodine.)
B. Bugár, podpredseda NR SR: (2003-02-27):
(Hlasovanie.) Prítomných je 119 poslancov, za 108, proti 8, zdržali sa 3. Konštatujem, že Národná rada Slovenskej republiky zvolila členov Správnej rady Všeobecnej zdravotnej poisťovne za zástupcov štátu. Nech sa páči, pani spravodajkyňa.
Poliačik, Martin, poslanec NR SR (2015-12-04):
Ďakujem. No, pani poslankyňa, v jednej veci ja mám presne rovnaký dojem, ako ste ho popísali vy vo svojej reči. Bolo veľa vecí, ktoré silové zložky v tomto štáte nariekali, že toto my nemôžeme, tam nás nepustia, tu máme obmedzené právomoci, toto sa nedá a radi by sme. Už len keď by sme si napríklad pozreli štatistiky žiadostí o využívanie metadát, ktoré potom zatrhlo, ktoré potom bolo zatrhnuté tým, že bola zrušená smernica Európskej únie, tak bolo vidieť, že prístup k súkromným dátam a ich využívanie pri vyšetrovaní bol oveľa väčší častokrát, než si samotná situácia vyžadovala. A teraz zrazu vystrašený národ čaká riešenie, tak to všetko nabúchame na jeden papier a všetko naraz to v skrátenom legislatívnom konaní preženieme cez parlament, aby sme to konečne mali. Klasický príklad. Ja si myslím, že dôvod, prečo žiadny poslanec SMER-u nevystupuje, je, že za tie tri hodiny, čo vláda prišla na toto úžasné riešenie, ako sme počuli, nestihli ešte nabrífovať aj poslancov do rozpravy. To znamená, že bolo to dané iba na papieri a tí, ktorí už majú svoje miestečká na kandidátke, už teraz len stlačia tie knoflíky a jednoducho nám to tadeto prejde. A čo nejaká diskusia odborná, čo nejaká diskusia verejná, to je úplne nepodstatné. Základ je, aby sme mohli vystrašiť obyvateľov, aby sme sa mohli tváriť, že niečo robíme a na konci budeme vyzerať ako geroji, aj keď je to celé len trápne PR a odborne spackané riešenie. Ďakujem.
E. Vestenický, poslanec: (2007-10-23):
Predseda Národnej rady Slovenskej republiky svojím rozhodnutím č. 453 z 8. októbra 2007 pridelil návrh na ukončenie pôsobenia zahraničných ozbrojených síl na území Slovenskej republiky v rámci projektu výcvikového strediska pre strednú a východnú Európu na prerokovanie iba Výboru Národnej rady Slovenskej republiky pre obranu a bezpečnosť. Výbor prerokoval návrh na svojej 24. schôdzi 11. októbra 2007 a v prijatom uznesení č. 97 odporúča Národnej rade Slovenskej republiky zobrať na vedomie ukončenie pôsobenia zahraničných ozbrojených síl na území Slovenskej republiky v rámci tohto projektu. Pán predsedajúci, prosím, otvorte rozpravu k tomuto návrhu.
Hrušovský, Pavol, podpredseda NR SR (2011-06-17):
Hlasujeme, páni poslanci, o návrhu. (Hlasovanie.) 79 prítomných, 78 za návrh, 1 sa zdržal. Návrh volebného poriadku Národná rada schválila. Panie poslankyne, páni poslanci, pred pokračovaním rokovania o ďalšom bode programu vyhlasujem päťminútovú prestávku. (Päťminútová prestávka.) (Po prestávke.)
Pellegrini, Peter, predseda NR SR (2015-10-21):
Aj, pán minister Hudák, poprosím vás. Pani poslankyňa Grečková. Pani poslankyňa Grečková, aj vy takisto na tej strane nediskutujte s pánom ministrom v rokovacej sále, choďte von. Nech sa páči, pani poslankyňa.
Blanár, Juraj, poslanec NR SR (2011-09-14):
Ďakujem. Vážený pán poslanec Zajac, dovoľte mi, aby som sa vrátil teda pri vašom vystúpení k podstate dnešnej schôdze. Spomenuli ste množstvo škandálov, až som mal obavu, že škandál je aj to, že sa vôbec svieti a že sme tu, a očakával som ešte možno horšie veci. Nespomenuli ste síce škandál, že počas vlády, ktorú ste rovnako podporovali, keď ste neboli v parlamente, vláda zobrala baníkom a mnohým ďalším invalidné dôchodky. To si myslím, že bol naozaj škandál. Ale predsa len vrátim sa k tomu, ako som povedal, čo je skutočný škandál. Škandál je to, že súčasná pani predsedníčka vlády, pani Iveta Radičová, ktorá je predsedníčkou vlády, ktorá by mala byť líderkou, mala by dbať na ústavnosť, zákony a mala by byť tá, ktorá presadzuje naozaj to čisté, o čom aj sama rozpráva, legitimizuje stranu a členov strany, ktorí sa načierno prepašovali do parlamentu a dnes budú súčasťou koalície, ako strana OKS. Tak toto je podľa môjho názoru skutočný škandál a ten ste zabudli, zabudli spomenúť, pán poslanec Zajac. A myslím si, že keď, ako som to spomenul, keď to vrátime späť, tak je to škandálom aj súčasnej pani predsedníčky vlády, pani Ivety Radičovej, popri všetkých ostatných škandáloch, ako legitimizuje a legitimizovala ten politický klientelizmus, o ktorom povedala, sama ten termín vymyslela a dnes ho obhajuje tým, že sa nič také nestalo, a mnoho, mnoho iných vecí, ktoré podvodne použila pri svojej prezentácii pred voľbami. Ďakujem.
Pellegrini, Peter, predseda NR SR (2015-10-06):
Poprosím uviesť do záznamu. Nech sa páči, pán predseda Hudacký.
M. Číž, podpredseda NR SR: (2007-02-09):
(Hlasovanie.) Prítomných 120 poslancov, za návrh 52 poslancov, proti 4 poslanci, zdržalo sa 63 poslancov, nehlasoval 1 poslanec. Konštatujem, že tento návrh uznesenia sme neschválili. Vážené kolegyne, kolegovia, teraz pristúpime k návrhu na zmeny v zložení výboru Národnej rady Slovenskej republiky . Je to návrh, ktorý ste dostali do lavíc ako tlač 204, ktorý bol vypracovaný na základe návrhu členov poslaneckého klubu za Slovenskú národnú stranu, v rámci ktorého navrhujú odvolať ako člena z výboru pre nezlučiteľnosť funkcií pani poslankyňu Martu Damborskú a súčasne zvoliť za nového člena tohto výboru poslanca Jozefa Ďuračku. Otváram rozpravu k tomuto bodu programu. Hlási sa niekto? Nie. Uzatváram možnosť prihlásiť do rozpravy. Zároveň vyhlasujem rozpravu za skončenú. Pristúpime k hlasovaniu. Dávam teda hlasovať o návrhu na zmeny v zložení výboru Národnej rady, tak ako je uvedený v tlači 204. Prezentujeme sa a hlasujeme. (Hlasovanie.) Prítomných 119 poslancov, za návrh 115 poslancov, proti 2 poslanci, zdržal sa 1 poslanec, nehlasoval 1 poslanec. Konštatujem, že tento návrh o zmene v zadelení do výboru sme schválili. Vážené kolegyne, kolegovia, tým sme vyčerpali program 7. schôdze Národnej rady Slovenskej republiky, preto mi dovoľte, aby som túto schôdzu... (Hlasy z pléna.) Ešte, nech sa páči, zapnite, prosím, pána Prokopoviča s procedurálnym návrhom.
Klus, Martin, podpredseda NR SR (2019-10-22):
Ďakujem pani poslankyni Sárközy. Pred tým, ako pristúpime k možnosti prihlásiť sa do rozpravy ústne, mi dovoľte privítať na balkóne študentov z Obchodnej akadémie z Topoľčian. Vitajte v Národnej rade! (Potlesk.) Teraz už mi dovoľte opýtať sa tých, ktorí majú záujem prihlásiť sa do rozpravy ústne. Evidujem jednu písomnú prihlášku, pani poslankyňu Žitňanskú. Nech sa páči, zaujmite miesto.
Grendel, Gábor, podpredseda NR SR (2021-09-28):
O možnosť vystúpiť v rozprave požiadal pán spravodajca, takže má teraz prednosť pred pani poslankyňou. Nech sa páči.
Laššáková, Jana, podpredsedníčka NR SR (2012-05-09):
Pán poslanec Jasaň.
P. Paška, predseda NR SR: (2007-01-30):
Pán spravodajca, nech sa páči.
P. Hrušovský, predseda NR SR: (2003-09-18):
Chcem sa pýtať pána poslanca, či chce položiť doplňujúcu otázku. Pán poslanec? Áno. Poprosím a chcem upozorniť zároveň pánov poslancov, ktorí sa chcú hlásiť s doplňujúcou otázkou, že režim na hlasovacom zariadení je nastavený tak, že ak sa hlásite s doplňujúcou otázkou, tak stlačte tlačidlo „zdržiavam sa“, tlačidlo číslo 3, pod trojkou, vtedy bude signalizovať dvojminútový limit na položenie doplňujúcej otázky. Nech sa páči.
Grendel, Gábor, podpredseda NR SR (2022-05-24):
Dobre. Takže nech sa páči, v rozprave teraz vystúpi pán poslanec Dušan Jarjabek.
Grendel, Gábor, podpredseda NR SR (2022-11-30):
Ďakujeme pekne. Dávam slovo pani poslankyni Márii Šofranko z výboru pre sociálne veci, aby podala správu o výsledku rokovania návrhu vo výbore.
Paška, Pavol, predseda NR SR (2013-09-19):
Pán poslanec, interpelácie boli riadne ukončené. Ja som si vybral zápis o 19. hodine. (Reakcie z pléna.) Páni poslanci, budeme hlasovať. Pán Mikloško, dáme hlasovať o vašom návrhu, dobre? (Potlesk.) Čiže aby to bolo zrejmé, to znamená, hlasujeme o tom, že sme ukončili bod interpelácie. Tak. (Hlasovanie.) 128 prítomných, 94 za, 21 proti, 12 sa zdržalo, 1 nehlasoval. Návrh sme schválili. Vyhlasujem... Ešte pán poslanec Škripek.
Blanár, Juraj, podpredseda NR SR (2021-03-31):
Dve faktické poznámky na vaše vystúpenie evidujem. Ako prvá pani poslankyňa Pleštinská. Nech sa páči.
Žiga, Peter, podpredseda NR SR (2024-02-01):
Na vaše vystúpenie evidujem sedem faktických poznámok. Ako prvý, pán poslanec Ledecký.
Kazda, Radovan, poslanec NR SR (2021-05-13):
Tak snáď to vyjde. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Sulík, Richard, poslanec NR SR (2020-03-20):
Dobre. Pán Fico, posledná veta. Vy tu štyri roky budete na smiech. Viete? Tak buďte radšej ticho. (Pokrik v sále a potlesk.)
Žiga, Peter, podpredseda NR SR (2024-02-21):
Ďalším vystupujúcim v rozprave je pán poslanec Vašečka.
Hrnčiar, Andrej, podpredseda NR SR (2019-05-14):
Pán poslanec Marček, zase ste sa neskoro prihlásili. Musíte počas vystúpenia. Pardon, vráťte čas pánovi poslancovi Poliačikovi.
Vetrák, Milan, poslanec NR SR (2022-06-15):
Ďakujem pekne za slovo. Ja by som chcel navrhnúť, aby sme o tlačiach 762, to je mediálny zákon, a 898, to je zákon o publikáciách, hlasovali až vo štvrtok budúceho týždňa o 17. hodine.
Mazurek, Milan, poslanec NR SR (2021-09-30):
Pán poslanec Šefčík, ja neviem, či ste si dali v tom OĽANO nejakú stávku, že kto to dneska zaklincuje lepšie, a ste si povedali, že skúsite prekonať profesora Pročka. (Povedané so smiechom.) Nepodarilo sa. Bol lepší. Ale tiež ste perlili neskutočným spôsobom. Mňa neuveriteľne udivuje, jak si vy dovolíte moralizovať a jak sa postavíte na ten piedestál dokonalosti a hovoríte, ako si... ako sa cítite, pán generálny prokurátor, keď vás tu chvália ľudia ako Suja alebo Mazurek alebo oceňujú vašu prácu. Pozrite, kto to sú. Ja sa pýtam, čo si to dovoľujete! Čo som ja plagiátor jak váš predseda? Čo som ja daňový podvodník ako váš predseda? Čo vy si tu dovoľujete vôbec nejakým spôsobom dehonestovať ľudí, ktorí získali nespočetne, násobne viac preferenčných krúžkov ako vy, ktorý ste tu náhodou a už tu nikdy potom nebudete?! Jak si vôbec dovoľujete takýmto spôsobom pristupovať ľuďom a staviať sa ku nim ako akýsi profesor alebo učiteľ na základnej škole?! Zobuďte sa, pán Šefčík. Toto skrátka nie je prijateľné. Taktiež ako nie je prijateľné táto vaša selektívna slepota v otázkach spravodlivosti, práva a morálky. Vy hovoríte, že pán Žiak nám len vrátil to, čo hovoríme my? Kedy som niekoho kritizoval spôsobom, že mu bude vyčítať alebo predhadzovať na oči smrť jeho otca? Kedy sa ktorýkoľvek poslanec Národnej rady znížil k takejto úbohosti, ako to urobil Žiak dnes? Čo nám Žiak vrátil? Žiak tu predviedol, že je bezcharakterná hyena, a vy ste sa ho zastali. Čo to o vás vypovedá, pán Šefčík?
Gál, Gábor, poslanec NR SR (2013-03-25):
Telegraficky, ďakujem pekne za slovo. Veľmi krátko dve veci. Základné pravidlo do teórie práva. Je dokonalá právna norma a nedokonalá. Dokonalá má za sebou za porušenie aj sankciu. To je vždy taká. Keď niekto má rád nedokonalosť, nech sa páči, to je jeho vec. Druhá záležitosť, pán poslanec Osuský veľmi dobre povedal, že treba pozerať, aký je ten zákon, nie kto ho predkladá. To pre vás, pán Kuffa. Ale naša averzia vzájomná kresťanská už asi bude pokračovať, kým my tu budeme. Ale nevadí, ja sa tohoto veľmi rád podujmem. A tretia záležitosť, to sú tie práva a povinnosti rodičov. Dávame tu teraz povinnosť nosiť prilbu na lyžiarskej trati deťom do 15 rokov. Nie každému. Lebo človek už nad tými 15-mi rokmi má sám povinnosť za seba do istej miery. A lyžiarska trať, pán poslanec Kuffa, treba si prečítať zákony a treba si prečítať aj zákon tak, že zákon hovorí o tom, že nie 50-eurová pokuta, ale do 50 eur, čo znamená, že do 50 eur, že môže byť pokuta nula, 5 eur, ale až 50 eur. A je to na nás, v prvom rade rodičov, že ako sa... (Ruch v sále.) Prosím vás, nevyrušujte ma. (Prerušenie vystúpenia predsedajúcou.)
Hrušovský, Pavol, predseda NR SR (2011-11-30):
Ďakujem. Otváram rozpravu, páni poslanci. Do rozpravy sa nehlási nik z prítomných poslancov. Vyhlasujem ju za skončenú. Pristúpime k hlasovaniu o návrhu vlády s požiadavkou vysloviť súhlas na rokovanie v skrátenom legislatívnom konaní. Pán spoločný spravodajca, kartu vo vačku. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení a dopĺňa zákon č. 564/2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov , tlač 589.)
Šedivcová, Viera, poslankyňa NR SR (2015-05-21):
Ďakujem za slovo. Vážený pán minister, ja som rada, že ste veľmi vecne poukázali na to, čo ste vo svojom rezorte našli po predchádzajúcej vláde. Naozaj nie je jednoduché čerpať eurofondy, pretože všetci vieme, že administratíva okolo samotných projektov je veľmi náročná, často až byrokratická a s tým sa stretávame nielen počas našej vlády, ale počas všetkých predchádzajúcich vlád. Ja som vo svojej profesnej kariére úspešne absolvovala dva projekty cez Regionálny operačný program. Obidva boli schválené, jeden sa implementoval, jeden bol pozastavený naším zriaďovateľom a nemôžeme z tohto viniť ani našu vládu, ani príslušného ministra. Na druhej strane som veľmi rada, že sa do obcí, miest a hlavne pre dobrovoľných hasičov dostáva protipovodňová technika, pretože vidíme, že nie vždy je to tak, na čo opozícia poukazuje, že za všetkým sú lobistické skupiny, čiže naozaj treba toto oceniť, že aj takéto úspešné projekty slúžia našim obciam a našim mestám.
Pellegrini, Peter, predseda NR SR (2015-04-21):
Poprosím o kľud v rokovacej sále a pokračujte, pán poslanec.
Figeľ, Ján, podpredseda NR SR (2012-06-19):
Na pána ministra je šesť faktických pripomienok. Následne by som navrhoval prerušiť túto rozpravu a budeme pokračovať ráno, tak ako je schválený program. Takže, nech sa páči, pán Miškov.
P. Hrušovský, predseda NR SR: (2005-06-23):
(Hlasovanie.) 144 prítomných, 8 za, 52 proti, 82 sa zdržalo, 2 nehlasovali. Neschválili sme návrh. Nech sa páči.
Paška, Pavol, predseda NR SR (2014-01-28):
Pán poslanec Štefanec.
P. Hrušovský, podpredseda NR SR: (2001-12-13):
Pani poslankyňa Mušková má procedurálny návrh. Nech sa páči, predneste procedurálny návrh.
Grendel, Gábor, podpredseda NR SR (2023-05-18):
S ďalšou faktickou poznámkou pán poslanec Kremský. Nie je v sále. Takže ako posledný s faktickou poznámkou pán poslanec Ján Oravec.
Pellegrini, Peter, predseda NR SR (2016-02-11):
Ešte niekto trošku zakričať by si chcel, kým budeme pokračovať? (Reakcie z pléna.) Dobre, budeme pokračovať, kolegyne, kolegovia,... (Reakcia z pléna.)Ešte pán poslanec Viskupič.
Glváč, Martin, podpredseda NR SR (2016-10-27):
S reakciou pán poslanec Klus.
P. Paška, predseda NR SR: (2008-11-26):
Hlasujeme.(Hlasovanie.) 136 prítomných, 128 za, 3 sa zdržali, 5 nehlasovali. Konštatujem, že sme schválili návrh novely zákona č. 595/2003 Z. z. o dani z príjmov . Pán Tibor Cabaj uvedie hlasovanie v druhom čítaní o vládnom návrhu zákona, ktorým sa mení zákon č. 275/2006 Z. z. o informačných systémoch verejnej správy (tlač 800).
Zmajkovičová, Renáta, podpredsedníčka NR SR (2013-02-07):
Pán poslanec Vašečka.
M. Číž, podpredseda NR SR: (2009-06-18):
Pristúpime k ďalšej vyžrebovanej otázke. Položila ju pani poslankyňa Beata Sániová, položila ju rovnako ministrovi zdravotníctva Slovenskej republiky Richardovi Rašimu a otázka znie: „Vážený pán minister, fakultné nemocnice, ktoré sú výučbové základne pri lekárskych fakultách, čakajú na ustanovenie a zmenu na univerzitné nemocnice. Z tejto zmeny im budú vyplývať viaceré organizačné, liečebné a finančné operácie. Kedy plánujete túto zmenu?  Ďakujem za vašu odpoveď.“ Pán minister, máte priestor.
Glváč, Martin, podpredseda NR SR (2017-09-11):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Takže nech sa páči, pán navrhovateľ, a spravodajca v ústnej rozprave. Ukončujem možnosť prihlásiť sa.
Blanár, Juraj, podpredseda NR SR (2021-12-08):
Končím možnosť prihlásiť sa s faktickými poznámkami. Jedenásť faktických poznámok. Ako prvý pán poslanec Pollák.
J. Chrbet, poslanec: (2008-06-19):
Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom stanovenej 15-dňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov, ako i náležitosti určené v Legislatívnych pravidlách. Zo znenia návrhu zákona je zrejmý účel navrhovanej úpravy. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje Doložku zlučiteľnosti s právom Európskych spoločenstiev a právom Európskej únie. Podľa tejto doložky je problematika návrhu zákona upravená v práve Európskych spoločenstiev a tiež je upravená v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 658 z 2. júna 2008 a podľa § 71 rokovacieho poriadku Národnej rady navrhujem, aby návrh zákona prerokovali výbory: ústavnoprávny, výbor pre hospodársku politiku a výbor pre zdravotníctvo. Za gestorský výbor navrhujem výbor Národnej rady pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do 4. septembra a v gestorskom výbore do 5. septembra 2008. Pán predsedajúci, otvorte rozpravu.
Paška, Pavol, predseda NR SR (2013-09-12):
Pán poslanec, slúži vám to ku cti, že naberáte odvahu priznať sa, ale, viete, prečítajte si zákon, o čom môže byť procedurálny návrh. Určite to nie je o emóciách poslancov. Takže nedám o tomto hlasovať, môžete dať návrh zaradiť bod programu, uznesenie, môžete hovoriť k procedúre, ale o takýchto veciach sa hlasovať nedá. Pani poslankyňa Mezenská.
Bugár, Béla, podpredseda NR SR (2016-09-22):
Ďalej v rozprave vystúpi pán poslanec Krajniak.
Grendel, Gábor, podpredseda NR SR (2020-09-23):
Ďakujem pekne, pani poslankyňa, dve faktické poznámky na vaše vystúpenie. Končím možnosť prihlásiť sa s faktickými. Ako prvý pán poslanec Erik Tomáš. (Zaznievanie gongu.)
P. Paška, predseda NR SR: (2008-05-14):
(Hlasovanie.) 139 prítomných, 107 za, 9 proti, 21 sa zdržalo, 2 nehlasovali. Konštatujem, že sme postúpili návrh zákona do druhého čítania. Ďalej.
Senko, Ján, poslanec NR SR (2013-02-07):
No idem, spravodajskú správu.